Im Mittloita is de Wachau vom 11. bis ins 13. Jh. duach de Kuenringa beheascht wuan, de wos in Aggstein (südlich vo da Donau) und in Dürnstaa (neadlich vo da Donau) Buagn ghobt hom. De hom vo „Mautzoilunga“ vo da Schiffoat glebt und san deshoib ois Raubritta aungsegn gwen. Unta de Kuenringa is owa aa a hoch entwicklts Gmoawesn entstaundn. De Kuenringa san schliasslich militearisch gschlogn und eanare Buagn zasteat wuan.